stanford-oval/wikipedia huggingface dataset:
Glenn Rhee
Televisiosarjassa

Televisiosarjassa Glennin ääni kuullaan ensimmäisen tuotantokauden pilottijaksossa Menneitä, mutta varsinaisesti hänet nähdään seuraavassa jaksossa Sisälmykset, jossa hän pelastaa Rickin panssarivaunun sisältä ja vie tämän muiden Atlantassa olevien selviytyneiden luokse. Myöhemmin he lähtevät heidän leirille Rick mukanaan. Sarjakuvan tapaan Glenn kohtaa toisella tuotantokaudella Maggien ja he alkavat seurustella. Kolmannella tuotantokaudella Glenn ja Maggie päättävät mennä naimisiin. Neljännellä tuotantokaudella Glenn sairastuu vakavasti vankilassa riehuneeseen tautiin ja on vähällä saada surmansa. Glenn selviää tästä saatuaan lääkkeen ajoissa. Kuvernöörin hyökätessään vankilaan, Glenn jää vankilalle. Siellä hän kohtaa hyökkäykseen osallistuneen Taran, jonka Glenn pelastaa. Glenn ja Tara törmäävät myöhemmin Abrahamiin ja alkavat etsiä muita ryhmän jäseniä. Glenn ja Maggie kohtaavat toisensa ja suuntavat yhdessä Terminukseen, jossa luvattiin ryhmälle uutta turvapaikkaa, mutta ryhmä olikin täynnä vaarallisia kannibaaleja. Viidennellä tuotantokaudella Glenn oli vähällä joutui yhden terminuslaisen tappamaksi, mutta Carolin aiheuttama räjähdys pelastaa tämän. Glenn ja muut pääsevät Alexandriaan. Tarvikkeiden hakureissussa Glenn joutui näkemään Noahin raa'an kuoleman ja syyttää tästä Nicholasta. Nicholas ampuu Glenniä olkapäähän yrittäen tappaa tämän. Glenn onnistuu päihittämään Nicholaksen, mutta ei aio tappaa tätä. Kuudennella tuotantokaudella Glenn oli vähällä saada surmansa, kun järkensä menettänyt Nicholas ampuu itseään päähän ja tämä tiputtaa samalla Glennin keskelle kulkijalaumaan. Glennin kohtalo paljastui kauden seitsemännessä jaksossa, jossa paljastui, että kulkijat repivät Nicholaksen ruumista vaikka aluksi katsojille oletettiin sen olevan Glenn. Glenn piiloutui roskasäiliön alle odottaen lauman häipyvän. Hän löytää Enidin, joka pakeni Alexandriasta heti Wolvesin hyökkäyksen jälkeen. Glennin ja Enidin palattuaan Alexandriaa he huomaavat kulkijoiden päässeen sinne. Glenn pelastaa Maggien ja onnistuu muiden Alexandrialaisten kanssa tuhota kaikki kulkijat. Kaksi kuukautta myöhemmin Glenn saa kuulla Pelastajat nimisestä ryhmästä. Tunkeuduttuaan Pelastajien tukikohtaan, Glenn tappaa ensimmäistä kertaan elävän henkilön. Muutamia päiviä myöhemmin Glenn lähtee yhdessä Rositan ja Michonnen kanssa etsimään Daryliä, joka lähti etsimään Dwightia kostakseen tälle Denisen kuoleman. Glenn ja muut joutuvat Pelastajien vangiksi. Pelastajan johtaja Negan tappaa Lucille pesäpallomailallaan ensin Abrahamin, mutta Darylin vastarinnan jälkeen Negan päättää lopulta tappaa myös Glennin. Glennin kuoleman jälkeen Maggie ottaa Glennin sukunimen Rheen virallisesti käyttöön.
Aiheesta muualla

Glenn Rhee AMC:in sivuilla (englanniksi)
Glenn Rhee Internet Movie Databasessa (englanniksi)
Sarjakuvan Glenn Rhee The Walking Dead Wikissä (Arkistoitu – Internet Archive) (englanniksi)
Televisiosarjan Glenn Rhee The Walking Dead Wikissä (englanniksi)
Japanin kielen sävelkorkeuspainotus

Japanin kielen sävelkorkeuspainotus (jap. 高低アクセント, kōtei akusento) on japanin kielen piirre, joka määrittää sanojen morien välisiä sävelkorkeuksia, ja jolla on täten merkityksiä erottava tekijä. Sanojen sävelkorkeuspainotuksen tyyppi kuitenkin vaihtelee eri murteiden välillä. Vaikka sävelkorkeuspainotus muodostettaisiinkin japanin kielessä väärin, niin sekaannuksen vaara on kuitenkin melko pieni, koska useimmiten sanan oikea merkitys on ymmärrettävissä asiayhteydestä. Vaikka sävelkorkeuspainotus onkin hyvin tärkeä fonologinen piirre japanin kielessä, sitä ei useimmiten opeteta lainkaan japania vieraana kielenä opiskeleville ihmisille. Japanissa taas on ilmestynyt japaniksi moniakin kirjoja, joissa opetetaan yleiskielen mukaiseen sävelkorkeuspainotukseen. Väärästä sävelkorkeuspainotuksesta seuraa tyypillinen ja karkea ulkomaalaisaksentti, ja se hankaloittaa ymmärtämistä.
Genesis Motor

| Genesis Motor |
| --- | --- |
Tunnuslause:  Luxury Evolved
Perustettu:  4. marraskuuta 2015
Kotipaikka:  Soul, Etelä-Korea
Toimiala:  autoteollisuus
Tuotteet:  henkilöautot
Emoyhtiö:  Hyundai Motor Company
Kotisivu:  www.genesismotors.com
Infobox OKVirheellinen NIMI-arvo: 
Genesis Motor, LLC on Hyundai Motor Companyn perustama luksusautoja valmistava yritys. Hyundai valmisti alun perin automallia nimeltä Hyundai Genesis. 2010-luvulla Hyundai alkoi itsenäistää Genesistä ja teki siitä vuosikymmenen puolivälissä oman erillisen automerkkinsä. Genesis on saavuttanut suosiota erityisesti Yhdysvalloissa, mutta se suunnataan myös Kauko- ja Lähi-idän sekä Venäjän markkinoille.
Mallit

Genesis G70
Genesis G80
Genesis G90
Genesis GV60
Genesis GV70
Genesis GV80
G70
G80
G90
GV60
GV70
GV80
Aiheesta muualla

Kuvia tai muita tiedostoja aiheesta Genesis Motor Wikimedia Commonsissa
Hyundai Motor Launches New Global Luxury Brand, ‘Genesis’ Hyundainews.com. Viitattu 28.3.2016. (englanniksi)
Jarkko Malmberg

Jarkko Kalevi Malmberg (s. 28. maaliskuuta 1973 Lavia) on Sastamalan kaupunginjohtaja. Sastamalan kaupunginvaltuuston valitessa kaupunginjohtajaa vuonna 2013 hän voitti Esa Sirviön äänilukemin 50−9. Malmberg on koulutukseltaan hallintotieteiden maisteri. Hän oli Kihniön kunnanjohtaja vuosina 2002–2006 ja Parkanon kaupunginjohtaja 2006–2013.
Jason Roberts

| 0 | 1 | 2 |
| --- | --- | --- |

Henkilötiedot
Koko nimi: Jason Andre Davis Roberts
Syntymäaika: 25. tammikuuta 1978 (ikä 46)
Syntymäpaikka:  Park Royal, Lontoo, Englanti
Pelipaikka: hyökkääjä
Pituus: 185 senttimetriä
Seura
Seura: Reading
Pelinumero: 33
Seurat
| Vuodet | Seura | O (M) |
| 1996–1997 1997–1998 1997–1998 1998 1998–2000 2000–2004 2003–2004 2004–2006 2006–2012 2012– | Hayes Wolverhampton Wanderers → Torquay United (laina) → Bristol City (laina) Bristol Rovers West Bromwich Albion → Portsmouth (laina) Wigan Athletic Blackburn Rovers Reading | 3 (5) 0 (0) 14 (6) 3 (1) 78 (38) 89 (24) 10 (1) 93 (37) 134 (24) 28 (6) |
Maajoukkue
| 1999–2008 | Grenada | 10 (7) |
 Seurajoukkueuran tilastot kattavat vain kansalliset sarjat, päivitetty 8. joulukuuta 2012.
Jason Andre Davis Roberts (s. 25. tammikuuta 1978) on grenadalainen jalkapalloilija, joka edustaa Valioliigan Readingia.
Aiheesta muualla

Kuvia tai muita tiedostoja aiheesta Jason Roberts Wikimedia Commonsissa
Jarkko Miettinen (ralliautoilija)

Jarkko Miettinen (s. 30. kesäkuuta 1978) on suomalainen ralliautoilija. Hän on vuoden 2008 Romanian sarjan mestari ja hän on ajanut IRC-sarjassa.
Genetz

Genetz on suomalainen sivistyssuku, jonka jäsenet ovat vaikuttaneet mm. suomen kielen kehittämisessä. Osa suvusta on suomentanut sukunimensä muotoon Jännes.
Suvun vanhin varmuudella tunnettu jäsen on Karlskronassa syntynyt Lars Anders Genetz (1773–1851), joka kierreltyään Eurooppaa satulaseppänä päätyi Vanhaan Suomeen Karjalankannakselle ja toimi nimismiehenä Hiitolassa sekä myöhemmin Koivistossa. Hänen pojanpoikansa Arvid Genetz kertoi kuulleensa isoäidiltään, että Lars Arvid Genetzin isä olisi ollut genovalainen merimies Giovanni, joka pelastui merirosvoja paetessaan ruotsalaiseen alukseen uimalla ja joutui sitä tietä laivan mukana Karlskronaan. Nimi Genetz olisi tullut genovalaista tarkoittavasta sanasta genuets. Tarinan todenperäisyyttä ei ole kyetty vahvistamaan. Lars Arvid Genetzin pojat kruununvouti Carl Johan Gabriel Genetz (1817–1871) ja nimismies Lars Oscar Otto Genetz (1821–1900) avioituivat Impilahden kirkkoherra Carl Gustaf Ferrinin kahden tyttären kanssa ja heistä polveutuvat suvun kaksi haaraa.
Suvun jäseniä

Lars Anders Genetz (1773–1851), satulaseppä ja nimismies
Carl Johan Gabriel Genetz (1817–1871), kruununvouti
Arvid Genetz, kirjailijanimi Arvid Jännes (1848–1915), runoilija, kielentutkija sekä senaattori, Carl Johan Gabriel Genetzin poika
Juho Jännes (1880–1964), MTK:n puheenjohtaja ja diplomaatti, Arvid Genetzin poika (puoliso: Suomen Sotilaskotiliiton puheenjohtaja Toini Jännes)
Lea Ignatius, o.s. Jännes (1913–1990), taidegraafikko, Juho ja Toini Jänneksen tytär
Lauri Jännes (1917–2002), professori, Juho ja Toini Jänneksen poika
Jussi Jännes (1922–1967), puutarha-arkkitehti, Juho ja Toini Jänneksen poika
Laura Harmaja, o.s. Genetz (1881–1954), kotitaloustieteen kehittäjä, Arvid Genetzin tytär (puoliso kansantaloustieteilijä Leo Harmaja)
Saima Harmaja (1913–1937), runoilija ja kirjailija, Laura Harmajan tytär
Niilo Jännes (1890–1974), lääketieteen lisensiaatti, Arvid Genetzin poika
Arvi Emil Jännes (1930–1954), runoilija ja suomentaja, Niilo Jänneksen poika
Jouni Jännes (1918–1973), ylilääkäri, Niilo Jänneksen poika
Antero Jännes (s. 1954), yritysjohtaja, energianeuvos, Jouni Jänneksen poika
Paavo Jännes (1892–1970), näyttelijä ja ohjaaja, Arvid Genetzin poika
Martti Jännes (1936–2016), elokuvaohjaaja ja graafinen suunnittelija, Paavo Jänneksen poika
Emil Genetz (1852–1930), säveltäjä, kieltenopettaja, Carl Johan Gabriel Genetzin poika
Lars Oscar Otto Genetz (1821–1900), nimismies
Arvid Thorsten Birger Genetz (1852–1932), opettaja ja valtiopäivämies, Lars Oscar Genetzin poika
Atle Genetz (1859–1922), yritys- ja pankinjohtaja ja valtiopäivämies, Lars Oscar Genetzin poika
Olli Genetz (1874–1928), eversti, Oscar Genetzin poika
Maja Genetz (1901–1970), Nikolajeff-yhtiön toimitusjohtaja, kauppaneuvos, Olli Genetzin tytär
Meri Genetz (1885–1943), taidemaalari, Oscar Genetzin pojantytär
Suvun jäseniä > Aakkosjärjestyksessä

Antero Jännes (s. 1954), yritysjohtaja, energianeuvos, Jouni Jänneksen poika
Atle Genetz (1859–1922), opettaja, yritys- ja pankinjohtaja ja valtiopäivämies
Arvid Genetz, kirjailijanimi Arvid Jännes (1848–1915), runoilija, kielentutkija sekä senaattori, Carl Johan Gabriel Genetzin poika
Arvid Thorsten Birger Genetz (1852–1932), opettaja, tietokirjailija ja valtiopäivämies
Emil Genetz (1852–1930), säveltäjä, kieltenopettaja, Carl Johan Gabriel Genetzin poika
Maja Genetz (1901–1970), Nikolajeff-yhtiön toimitusjohtaja, kauppaneuvos, Olli Genetzin tytär
Meri Genetz (1885–1943), taidemaalari, Oscar Genetzin pojantytär
Olli Genetz (1874–1928), eversti, Oscar Genetzin poika
Paavo Jännes (1892–1970), näyttelijä ja ohjaaja, Arvid Genetzin poika
Laura Harmaja, o.s. Genetz (1881–1954), kotitaloustieteen kehittäjä, Arvid Genetzin tytär (puoliso kansantaloustieteilijä Leo Harmaja)
Saima Harmaja (1913–1937), runoilija ja kirjailija, Arvid Genetzin tyttärentytär
Lea Ignatius, o.s. Jännes (1913–1990), taidegraafikko, Juho ja Toini Jänneksen tytär
Arvi Emil Jännes (1930–1954), runoilija ja suomentaja, Arvid Genetzin pojanpoika
Juho Jännes (1880–1964), MTK:n puheenjohtaja ja diplomaatti, Arvid Genetzin poika (puoliso Suomen Sotilaskotiliiton puheenjohtaja Toini Jännes)
Jussi Jännes (1922–1967), puutarha-arkkitehti, Juho ja Toini Jänneksen poika
Lauri Jännes (1917–2002), professori, Juho ja Toini Jänneksen poika
Martti Jännes (1936–2016), elokuvaohjaaja ja graafinen suunnittelija, Paavo Jänneksen poika
GP3-kausi 2012

GP3-kausi 2012 oli GP3-sarjan kolmas kausi. Sarjassa jaettiin pisteitä ensimmäistä kertaa uudella pistelaskujärjestelmällä siten, että 10 parasta kuljettajaa sai pisteitä pitkässä kilpailussa ja sprinttikisassa 8 parasta kuljettajaa. Kahdeksan kuljettajaa pistetään sunnuntain kilpailuun käännetyssä lähtöjärjestyksessä.
Kausi alkoi 12. toukokuuta Espanjan Barcelonassa ja päättyi 9. syyskuuta Italian Monzassa. Tästä kaudesta lähtien GP3-tallien ei ole pakko ajattaa kolmea autoa. Tallien on tuotava vähintään kaksi autoa kolmannen ollessa vapaaehtoinen. Huhtikuun lopussa ilmoitettiin, että 26 autoa osallistuu kauteen mukaan. Kausi oli samalla viimeinen GP3/10-auton rungolla. Seuraavalla kaudella siirryttiin uusiin  GP3/13-autoihin.
Sarjan mestaruuden voitti uusiseelantilainen Mitch Evans. Toiseksi sijoittui saksalainen Daniel Abt ja kolmanneksi portugalilainen António Félix da Costa. Kaudella ajoi kaksi suomalaista joista parhaiten sijoittui Aaro Vainio sarjan neljänneksi ja Matias Laine sarjan viidenneksi.
Tallit ja kuljettajat

| Talli | Nro | Kuljettaja | Lisenssi | Kisat |
| --- | --- | --- | --- | --- |
|  Lotus GP | 1 | Daniel Abt |  Saksa | Kaikki |
|  Lotus GP | 2 | Conor Daly |  Yhdysvallat | Kaikki |
|  Lotus GP | 3 | Aaro Vainio |  Suomi | Kaikki |
|  MW Arden | 4 | Mitch Evans |  Uusi-Seelanti | Kaikki |
|  MW Arden | 5 | David Fumanelli |  Italia | Kaikki |
|  MW Arden | 6 | Matias Laine |  Suomi | Kaikki |
|  Marussia Manor Racing | 7 | Dmitri Suranovitš |  Venäjä | Kaikki |
|  Marussia Manor Racing | 8 | Fabiano Machado |  Brasilia | Kaikki |
|  Marussia Manor Racing | 9 | Tio Ellinas |  Kypros | Kaikki |
|  Status Grand Prix | 14 | Marlon Stöckinger |  Filippiinit | Kaikki |
|  Status Grand Prix | 15 | Kotaro Sakurai |   Japani | 1-2, 4 |
|  Status Grand Prix | 15 | Lewis Williamson |  Iso-Britannia | 5-8 |
|  Status Grand Prix | 16 | Alice Powell |  Iso-Britannia | Kaikki |
|  Ocean Racing Technology | 17 | Kevin Ceccon |  Italia | 1 |
|  Ocean Racing Technology | 17 | Carmen Jordá |  Espanja | 2-8 |
|  Ocean Racing Technology | 18 | Carmen Jordá |  Espanja | 1 |
|  Ocean Racing Technology | 18 | Kevin Ceccon |  Italia | 2-8 |
|  Ocean Racing Technology | 19 | Robert Cregan |  Irlanti | Kaikki |
|  Jenzer Motorsport | 20 | Robert Visoiu |  Romania | Kaikki |
|  Jenzer Motorsport | 21 | Patric Niederhauser |  Sveitsi | Kaikki |
|  Jenzer Motorsport | 22 | Jakub Klášterka |  Tšekki | 1-2 |
|  Jenzer Motorsport | 22 | Facu Regalia |  Argentiina | 4 |
|  Jenzer Motorsport | 22 | Alex Fontana |  Sveitsi | 6-7 |
|  Trident Racing | 23 | Vicky Piria |  Italia | Kaikki |
|  Trident Racing | 24 | Antonio Spavone |  Italia | 1-4 |
|  Trident Racing | 25 | Giovanni Venturini |  Italia | 4-8 |
|  Carlin | 26 | Alex Brundle |  Iso-Britannia | Kaikki |
|  Carlin | 27 | António Félix da Costa |  Portugali | Kaikki |
|  Carlin | 28 | William Buller |  Iso-Britannia | Kaikki |
|  Atech CRS Grand Prix | 29 | Tamás Pál Kiss |  Unkari | Kaikki |
|  Atech CRS Grand Prix | 30 | John Wartique |  Belgia | 1-3, 7-8 |
|  Atech CRS Grand Prix | 30 | Fabio Gamberini |  Iso-Britannia | 4 |
|  Atech CRS Grand Prix | 30 | Facu Regalia |  Argentiina | 6 |
|  Atech CRS Grand Prix | 31 | Ethan Ringel |  Yhdysvallat | Kaikki |
Tallimuutokset

Trident Racing saapui uutena tallina mukaan sarjaan korvaten Addax Teamin.
Ocean Racing Technology korvasi Tech 1 Racingin sarjassa.
RSC Mücke Motorsport vetäytyi sarjasta.
Kilpailukalenteri

Kaudella ajettiin yhteensä 16 kilpailua 8:lla eri radalla. Sarjassa ajettiin ensimmäistä kertaa Monacon katuradalla, kun kaksi edellistä vuotta sarjassa ei kilpailtu lainkaan.
| Kisa | Sijainti | Rata | Päivä | Paalupaikka | Voittanut kuljettaja | Nopein kierros | Raportti |
| --- | --- | --- | --- | --- | --- | --- | --- |
| 1 |  Montmeló, Espanja | Circuit de Catalunya | 12. toukokuuta |  António Félix da Costa |  Mitch Evans |  Patric Niederhauser | Raportti |
| 2 |  Montmeló, Espanja | Circuit de Catalunya | 13. toukokuuta |  Robert Visoiu* |  Conor Daly |  Kevin Ceccon | Raportti |
| 3 |  Monte Carlo, Monaco | Circuit de Monaco | 25. toukokuuta |  Aaro Vainio |  Aaro Vainio |  Kevin Ceccon | Raportti |
| 4 |  Monte Carlo, Monaco | Circuit de Monaco | 26. toukokuuta |  Marlon Stöckinger* |  Marlon Stöckinger |  Marlon Stöckinger | Raportti |
| 5 |  Valencia, Espanja | Valencian katurata | 23. kesäkuuta |  Mitch Evans |  Mitch Evans |  Mitch Evans | Raportti |
| 6 |  Valencia, Espanja | Valencian katurata | 24. kesäkuuta |  Patric Niederhauser* |  Patric Niederhauser |  António Félix da Costa | Raportti |
| 7 |  Silverstone, Iso-Britannia | Silverstone Circuit | 7. heinäkuuta |  Mitch Evans |  António Félix da Costa |  António Félix da Costa¨ | Raportti |
| 8 |  Silverstone, Iso-Britannia | Silverstone Circuit | 8. heinäkuuta |  Kevin Ceccon* |  William Buller |  Tio Ellinas | Raportti |
| 9 |  Hockenheim, Saksa | Hockenheimring | 21. heinäkuuta |  Daniel Abt |  Patric Niederhauser |  Tio Ellinas | Raportti |
| 10 |  Hockenheim, Saksa | Hockenheimring | 22. heinäkuuta |  Mitch Evans* |  Mitch Evans |  Mitch Evans | Raportti |
| 11 |  Mogyoród, Unkari | Hungaroring | 28. heinäkuuta |  Aaro Vainio |  António Félix da Costa |  António Félix da Costa | Raportti |
| 12 |  Mogyoród, Unkari | Hungaroring | 29. heinäkuuta |  David Fumanelli* |  António Félix da Costa |  António Félix da Costa | Raportti |
| 13 |  Spa, Belgia | Circuit de Spa-Francorchamps | 1. syyskuuta |  Mitch Evans |  Daniel Abt† |  António Félix da Costa | Raportti |
| 14 |  Spa, Belgia | Circuit de Spa-Francorchamps | 2. syyskuuta |  Lewis Williamson* |  Matias Laine |  António Félix da Costa | Raportti |
| 15 |  Monza, Italia | Autodromo Nazionale Monza | 8. syyskuuta |  Mitch Evans |  Daniel Abt |  Tio Ellinas | Raportti |
| 16 |  Monza, Italia | Autodromo Nazionale Monza | 9. syyskuuta |  Giovanni Venturini* |  Tio Ellinas |  Matias Laine | Raportti |

(*) = Tarkoittaa paalupaikkaa, joka on saavutettu lauantain kilpailun kahdeksannesta sijasta.
† = Belgian ensimmäinen kilpailu keskeytettiin ennenaikaisesti, joten kilpailusta jaettiin puolikkaat pisteet.
Kuljettajien loppupisteet

| Sija | Nro | Kuljettaja | Lisenssi | Talli | Pisteet | Kisat | Voitot | Paalut |
| --- | --- | --- | --- | --- | --- | --- | --- | --- |
| 1 | 4 | Mitch Evans |  Uusi-Seelanti | MW Arden | 151.5 | 16 | 3 | 4 |
| 2 | 1 | Daniel Abt |  Saksa | Lotus GP | 149.5 | 16 | 2 | 1 |
| 3 | 27 | António Félix da Costa |  Portugali | Carlin | 132 | 16 | 3 | 1 |
| 4 | 3 | Aaro Vainio |  Suomi | Lotus GP | 123 | 16 | 1 | 2 |
| 5 | 6 | Matias Laine |  Suomi | MW Arden | 111 | 16 | 1 | 0 |
| 6 | 2 | Conor Daly |  Yhdysvallat | Lotus GP | 106 | 16 | 1 | 0 |
| 7 | 21 | Patric Niederhauser |  Sveitsi | Jenzer Motorsport | 101 | 16 | 2 | 0 |
| 8 | 9 | Tio Ellinas |  Kypros | Marussia Manor Racing | 99 | 16 | 1 | 0 |
| 9 | 17,18 | Kevin Ceccon |  Italia | Ocean Racing Technology | 56 | 16 | 0 | 0 |
| 10 | 14 | Marlon Stöckinger |  Filippiinit | Status Grand Prix | 55 | 16 | 1 | 0 |
| 11 | 5 | David Fumanelli |  Italia | MW Arden | 47 | 14 | 0 | 0 |
| 12 | 29 | Tamás Pál Kiss |  Unkari | Atech CRS GP | 38 | 16 | 0 | 0 |
| 13 | 25 | Giovanni Venturini |  Italia | Trident Racing | 31 | 10 | 0 | 0 |
| 14 | 20 | Robert Visoiu |  Romania | Jenzer Motorsport | 24 | 16 | 0 | 0 |
| 15 | 28 | William Buller |  Yhdistynyt kuningaskunta | Carlin | 20 | 16 | 1 | 0 |
| 16 | 26 | Alex Brundle |  Yhdistynyt kuningaskunta | Carlin | 19 | 16 | 0 | 0 |
| 17 | 15 | Lewis Williamson |  Yhdistynyt kuningaskunta | Status Grand Prix | 11 | 8 | 0 | 0 |
| 18 | 22 | Alex Fontana |  Sveitsi | Jenzer Motorsport | 8.5 | 4 | 0 | 0 |
| 19 | 16 | Alice Powell |  Yhdistynyt kuningaskunta | Status Grand Prix | 1 | 16 | 0 | 0 |
| 20 | 30 | Fabio Gamberini |  Yhdistynyt kuningaskunta | Atech CRS GP | 1 | 2 | 0 | 0 |

Käännös suomeksi
Jason Shevchuk

Jason Shevchuk on yhdysvaltalaisen None More Black -yhtyeen laulaja ja kitaristi. Hänet tunnetaan paremmin philadelphialaisesta Kid Dynamite -yhtyeestä, jossa hän toimi vokalistina vuodesta 1997 vuoteen 2000, jonka jälkeen hän jätti yhtyeen valmistuakseen elokuva-alan koulusta.
Hän on myös toiminut Bound-nimisen screamo-yhtyeen laulajana, sekä esiintynyt vierailevana vokalistina Stretch Arm Strong -yhtyeen Engage-levyn kappaleessa Ignition.
None More Black -yhtyeen oltua tauolla tammikuusta 2007 toukokuuhun 2008, julkaisi Shevchuk MySpacessa kappaleita nimellä OnGuard. Pian OnGuardin jälkeen Shevchuk perusti LaGrecia-yhtyeen, jonka lyhyen historian ainoa levy On Parallels ilmestyi kesäkuussa 2007.
Shevchuk on ohjannut musiikkivideoita muun muassa Earth Crisis- ja The Loved Ones -yhtyeille. Lisäksi hän on ohjannut Kid Dynamitestä kertovan DVD-julkaisun, sekä palkitun, philadelphialaisesta Stalag 13 -esiintymispaikasta kertovan dokumentin Ghetto Venue. Hän ohjasi, kuvasi ja leikkasi None More Black -yhtyeensä videon Under My Feet 24 tunnissa.
Shevchuk on populaarikulttuurin ystävä, ja intohimoinen Seinfeld-fani.
Aiheesta muualla

Jason Shevchukin haastattelu toukokuulta 2006 (englanniksi)
Jarkko Meriläinen

Jarkko Meriläinen (s. 4. helmikuuta 1975 Kajaani) on suomalainen pesäpalloilija. Meriläinen edusti urallaan Superpesiksessä Imatran Pallo-Veikkoja, Sotkamon Jymyä, Ulvilan Pesä-Veikkoja ja Kouvolan Pallonlyöjiä. Sotkamon Jymyssä pelatessaan Meriläinen saavutti yhden SM-kullan kaudella 1997. Meriläinen pelasi urallaan yhden A-poikien Itä-Länsi-ottelun. Hän pelasi ulkokentällä kolmospolttajana. Meriläinen pelasi urallaan 157 Superpesiksen runkosarjan ottelua. Näissä hän löi kahdeksan kunnaria ja 36 tavallista juoksua, toi 124 juoksua ja keräsi 626 kärkilyöntipistettä. Meriläinen pelasi urallaan 21 Superpesiksen ylemmän loppusarjan ottelua. Näissä hän löi kolme tavallista juoksua, toi kuusi juoksua ja keräsi 57 kärkilyöntipistettä. Meriläinen pelasi urallaan 18 Superpesiksen alemman loppusarjan ottelua. Näissä hän löi yhden kunnarin ja neljä tavallista juoksua, toi 17 juoksua ja keräsi 78 kärkilyöntipistettä.
Iso Karstujärvi

| Iso Karstujärvi |
| --- | --- |
Valtiot:  Suomi 
Paikkakunta:  Eura 
Koordinaatit:  60°56′50″N, 22°13′32″E
Vesistöalue ja valuma-alueen tietoja
Laskujoki:  oja Vähä Karstujärveen 
Järvinumero:  34.034.1.002
Mittaustietoja
Pinnankorkeus:  50,9 m 
Rantaviiva:  1,524 km 
Pinta-ala:  8,289 ha  
 fiIso Karstujärvi 
Iso Karstujärvi sijaitsee Eurassa Satakunnassa ja kuuluu Eurajoen vesistön Säkylän Pyhäjärveen laskevan Vähä Karstujärven valuma-alueeseen.
Maantiede

Järven pinta-ala on 8,23 hehtaaria ja sen pituus on 650 metriä ja leveys on 300 metriä. Järven luusua sijaitsee järven koillisrannassa ja sen kaivamalla suoristettu laskuoja laskee vetensä peltojen läpi Vähä Karstujärveen. Järvi saa vetensä lähialueen ojitetuilta soilta.
Järven rantaviiva on 1,5 kilometriä ja ranta on enimmäkseen suota, joka on järven eteläpäässä ja luoteiskulmassa avosuota. Järven itäranta rajautuu kallioiseen ja moreenipohjaiseen mäkeen, jossa kasvaa metsää. Läheiset pellot kuuluvat Karstun maatilaan ja järvien välissä on Karstunmäki.
Järvelle pääseen Yläneen ja Honkilahden väliseltä seututieltä 210. Säkylän ja Euran välisen rajan pyykki sijaitsee 140 metriä itään järven länsirannasta.
Luonto

Järvessä elää luontaisena jokirapu.
Jay Gould II

| Mitalit | Mitalit | Mitalit |  |
| --- | --- | --- | --- |
|  Gould noin vuonna 1920 |  Gould noin vuonna 1920 |  Gould noin vuonna 1920 |  |
Maa:   Yhdysvallat
Miesten jeu de paume
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | Jeu de paume |  |
Jay Gould, II (1. syyskuuta 1888 Mamaroneck, New York – 26. tammikuuta 1935 Margaretville, New York) oli yhdysvaltalainen jeu de paumen pelaaja ja olympiavoittaja.
Gouldin isoisä Jay Gould oli rikas talousmies, ja niinpä hänellä oli käytössään periaatteessa loputtomat taloudelliset resurssit uraansa varten. Gould sai oman kentän perheen asuntoon ja ammattiapua jeu de paumen oppimista varten useilta pelaajilta, muun muassa Frank Foresterilta. Hän voitti amatöörien Yhdysvaltain-mestaruuden 17-vuotiaana ja pystyi pitämään titteliä hallussaan kunnes lopetti kaksinpeliuransa 1926. Gould voitti Lontoon olympialaisissa 1908 kultaa häviämättä erääkään koko turnauksessa, ja voitti ensimmäisenä amatöörinä MM-kultaa 1914.
Gould menestyi mainiosti myös nelinpelissä, jossa hän voitti yhteensä neljätoista maansa mestaruutta. Hän hävisi uransa aikana vain kerran sekä kaksin- että nelinpelissä. Gouldin ei koskaan tarvinnut tehdä työtä, mutta hän auttoi suvun rikkauksien säilyttämisessä.
Jason Scott Lee

Jason Scott Lee kuvassa vasemmalla.
Jason Scott Lee (kiin. 李 截, pinyin: Lǐ Jie, s. 19. marraskuuta 1966 Los Angeles, Kalifornia) on yhdysvaltalainen näyttelijä ja taistelulajien taitaja. Lee tunnetaan kenties parhaiten roolistaan kamppailulajielokuvassa Dragon – Bruce Leen tarina.
Lee näyttelee elokuvassa Mulan (2020).
Yksityiselämä

Lee syntyi Los Angelesissa, Kaliforniassa. Lee on kiinalaista ja havajilaista syntyperää. Hän opiskeli Pearl City High Schoolissa.
Aiheesta muualla

Jason Scott Lee Elonetissä.
Jason Scott Lee Internet Movie Databasessa. (englanniksi)